Σύντομο τετ-α-τετ στο περιθώριο της Συνόδου του ΝΑΤΟ είχαν οι Μεβλούτ Τσαβούσογλου και Πάνος Καμμένος , με τον Τούρκο υπουργό Εξωτερικών να λέει ότι τον συμπαθεί και πως θεωρεί ότι οι δυο τους «μπορούν να τα βρουν» και τον Έλληνα υπουργό Άμυνας να απαντά πως κάτι τέτοιο είναι «στο χέρι του» και να εγείρει για ακόμη μια φορά το θέμα των δύο στρατιωτικών.



Eurokinissi

Σύμφωνα με τον Alpha, οι δύο πολιτικοί είχαν έναν σύντομο διάλογο, με τον Έλληνα υπουργό να απαντάει αυστηρά στον Μεβλούτ Τσαβούσογλου.

«Γεια σου Πάνο. Τι κάνεις; Εσένα σε συμπαθώ, μπορούμε να τα βρούμε μεταξύ μας» είπε ο κ. Τσαβούσογλου, για να λάβει την απάντηση: «Στο χέρι σου είναι. Όσο κρατάτε τους δύο Έλληνες στρατιωτικούς, επιλέγετε εσείς τον άλλο δρόμο».